als_Latn dik_Latn sag_Latn
Kryeministri Edi Rama ka folur më hapur se kurrë ndaj LSI. në emisionin Top Story, Rama u pyet nga gazetari Balla se kur ishte pyetur më parë se me çfarë note e vlerësonte vijimin e koalicionit, ai kishte thënë 10.
Por, sot Rama e ka mohuar këtë, teksa tha se nuk ka thënë asnjë numër, por thjesht ka ngritur duart. Më tej, ai shtoi se LSI krijoi një formulë, që ishte gjysma e parë për koalicionin dhe gjysma tjetër teatër.
“Unë nuk kam thënë a është 1 a është 10, kam ngritur duart. Jo nuk po përgënjeshtroj veten, por nuk e kam thënë. Unë kam qenë deri në fund për koalicion. LSI krijoi një formulë, që ishte gjysma e parë për koalicionin, gjysma e dytë teatër. U mundua të paraqitet si i treti i vërteti në çdo situatë. Është strategji, me qëllim, puna e LSI. LSI thotë dalim forcë e parë, PD thotë jemi republikë e re, ne themi shumë thjesht “na gjykoni për çfarë kemi bërë””, deklaroi kryeministri./CityNews
als_Latn als_Latn als_Latn